A retropharyngealis nyirokcsomóáttétek klinikai jelentősége
Authors: Révész Mónika , Oberna Ferenc , Remenár Éva , Takácsi-Nagy Zoltán 
Published: August 2021

Összefoglaló. A retropharyngealis nyirokcsomóáttétek incidenciája a
primer fej-nyaki daganat lokalizációjától függ. Leggyakrabban az előrehaladott
vagy recidív nasopharynx-carcinomák esetén fordul elő, de III–IV. stádiumú oro-
és hypopharynxtumorok esetén is megjelenhetnek. Non-nasopharyngealis primer
tumoroknál a manifesztációjuk kedvezőtlen prognosztikai faktornak tekinthető,
melynek hátterében a diagnosztikus nehézség miatti késői detektálás, a
kifejezetten nehéz sebészi eltávolíthatóság, valamint az agresszív biológiai
viselkedés állhat. Az esetismertetésünkben bemutatásra kerülő, 58 éves
betegünknél bal oldali elülső szájfenéki primer tumort diagnosztizáltunk azonos
oldali nyaki és retropharyngealis nyirokcsomó-metastasissal, mely a nemzetközi
irodalom alapján extrém raritás, incidenciája kevesebb mint 1%. A
retropharyngealis nyirokcsomók diagnosztikájában a lokalizáció miatt a
képalkotóknak jut hangsúlyosabb szerep. Elhelyezkedésük nemcsak diagnosztikus,
hanem sebésztechnikai kihívást is jelentenek az életfontosságú anatómiai
képletek közelsége, illetve a szűk feltárási viszonyok miatt. Ilyenformán ezek a
műtétek csak intenzív osztályos háttérrel és kellő jártassággal rendelkező
centrumokban végezhetők. Az alapvetően rossz prognózist a korai diagnózis és a
multimodális terápia kedvezően befolyásolja. Esetünkben a komplex kezeléssel
(sebészi terápia és posztoperatív radiokemoterápia) sikerült lokoregionális
tumormentességet elérni, és ezzel a teljes és a betegségmentes túlélési időt
növelni. Orv Hetil. 2021; 162(25): 997–1003.
Summary. The incidence of retropharyngeal lymph node metastasis
depends on the localization of the primary head and neck cancer. Involved nodes
are seen most commonly in cases of advanced or recurrent nasopharyngeal
carcinoma, however, they might occur with stage III–IV oro- and hypopharyngeal
tumours. The involvement of retropharyngeal lymph nodes has been associated with
poor outcome of non-nasopharyngeal primary tumours, which might be explained by
the delayed diagnosis, the difficult surgical procedure in the retropharyngeal
space, and the aggressive nature of the disease. Here we present the case of a
58-year-old patient with an anterior oral cavity tumour on the left side with
ipsilateral cervical lymph node and retropharyngeal lymph node metastases, which
has been noted an extreme rarity in the literature with less than 1% incidence.
Due to the localization of the retropharyngeal lymph nodes, the detection is
based on imaging modalities. It represents a challenge for diagnosis and
surgical treatment due to the close proximity of vital anatomical structures.
Accordingly, these operations should only be performed in specialist surgical
centres with intensive care units. The early diagnosis and the multimodality
treatment might have a positive effect on the poor prognosis. In our case, we
managed to achieve locoregional disease-free status with the complex treatment
(surgical therapy and postoperative radiochemotherapy) and increase the overall
and the disease-free survival. Orv Hetil. 2021; 162(25): 997–1003.